Glässer-en gaixotasunaren aurkako txerto-formula garatu du Espainiako ikerketa-zentro batek | Consumer\nGlässer-en gaixotasunaren aurkako txerto-formula garatu du Espainiako ikerketa-zentro batek\n"Haemophilus parasuis" bakterioak sortzen du eta zerri aziendari bakarrik eragiten dio\narabera: Astelehena, 2010eko azaroaren 29a\nAnimalien Osasunerako Ikerketa Zentroak (CReSA) txerto-formula bat garatu du Glässer-en gaixotasunari aurre egiteko. Gaixotasun hori “Haemophilus parasuis” bakterioak eragiten du, eta modu esklusiboan eragiten dio zerri-aziendari, eta zuzenean edo airez transmititzen da. CREaSAk jakin du autotransportatzaileek “H. parasuiak gaur egungoak baino eraginkorragoak diren etorkizuneko txertoen parte izan daitezke.\nGlässer-en gaixotasuna txerriaren patologia berri bat da. Gaitzaren aurka egiteko txertoak erabiltzea mugatuta dago, bakterioaren aldaera guztien aurkako babesik ez dagoelako. Hiruhileko autotransportatzaileak bakterioaren kanpoaldearen eraginpean dauden proteinak dira, eta, beraz, txerto gisa erabil daitezke. Proteina horiek ere “H. parasuis”, eta birulentziari lotutako autotransportatzaile hiruhileko (VtaA) deitzen zaie.\nProiektu horretan, “H” bidezko infekzio bati aurre egin zioten animalien odolean antigorputzak egotea bilatu zen. parasuiak”. Ikusi zen gaixotasuna garatu ez zuten animaliek, bakterio biziaren eraginpean egon arren, antigorputzak garatzen zituztela aztertutako 15 VtaA-etatik zortziren kontra. Laboratorioan hazitako bakterioei zerriak erakutsi zitzaizkienean, bizirik egon beharrean hilda, ez zen antigorputz berririk sortu VtaAren kontra. Horrek adierazten du bakterioak VtaA-ak bakarrik sortzen dituela txerriarekin kontaktuan dagoenean. Horregatik guztiagatik, VtaAk Glässer-en gaixotasunaren aurkako etorkizuneko txertoetan parte hartzeko hautagaiak dira.\nbakterio ganado porcino-eu glässer-eu txerri txertoak


Gure erditzearen jabe - Estitxu Fernandez - 111 Akademia\nIzenburua: Gure erditzearen jabe\nIdazlea: Estitxu Fernandez\nErditze kontzienteak garaiotan duen garrantzia azpimarratzen du lan honek. Alegia, erditzera doan emakumearentzat, informatuta egotea eta bizi duen egoeraz jabetzea zeinen mresgarria izan litekeen, ez bakarrik ahalik eta erditze seguruena bizitzeko, baita erditzea esperientzia betegarria izateko ere. Fisikoki zein psikologikoki, erditze osasuntsuaren oinarriak marrazten ditu, osasuntsua bai amarentzat baita umearentzat ere, umeak helduaroan izanen duen osasuna eta izateko modua determinatzen ez dituen arren, horretan eragiten baitu erditzeko moduak. Horregatik, momentu paregabe hau amaren eta umearen beharretara egokitu behar da.\nLiburu hau, funtsean, erditu diren zenbait emakumeren bizipenen bilduma da. Ginekologo eta emaginen testigantzak ere agertzen dira, zer erran handia baitute honetan guztian. Bertze gauzen artean, azken urteotan erditzeak artatzeko moduan egon diren aldaketak azaltzen dituzte. Eta liburu honen azken osagaia ebidentzia zientifikoa da. Modu sinplean zientziak frogatutakoaren inguruko informazioa, emakumearentzat garratzitsua izan litekeena, laburbiltzen du.


Gaztetxoentzat egindako komiki heldu bat –\nXabiroi aldizkaria izan zen egitasmo honen bultzatzailea, eta bere ibilbidean lehen aldiz hari narratibo berari segi eta bi ale atera zituzten istorio beraren bueltan: “Haur Besoetakoa, Litxarrerien Jauna (I)” 2015. urtean, eta “Haur Besoetakoa: Paristik datorren artista bat naiz ni (II)” 2018an. Unai Iturriaga arduratu zen gidoiaz, eta Alex Sanvi marrazkiez.\nAnartz Bilbao adiskidea bigarren komikiaren aurkezpenean izan zen iaz, eta Iturriagak esandakoak bildu zituen. Bertsoak oholtzan marrazten bezain abila da durangarra Garan marrazkiak inprobisatzen, Tasiori erreleboa eman eta gero erakusten ari den bezala; eta proiektu honetan gidoigile zebilela jakinda, bada amua kainaberan jarri bezain pronto irentsi nuen. Atzean Ikastolen Elkartea dago, eta beraz, pentsatzekoa da liburuen hartzaileak gaztetxoa behar duela izan; baina hein berean komikia Iturriagaren munduko hamaika erreferentziz josita dago, eta joku jostagarria da horiek ehizatzen saiatzea. Gaztetxoentzat egindako komiki heldu bat dela esango nuke.\nHaur Besoetakoa protagonista mafioso bat da: bere manupean dago litxarrerien, jostailuen eta esne hautsen merkatu klandestinoa. Gora egin ahal izateko printzipioek behera jo behar dute, eta ez, bistan dena, umeen kasuan soilik; HB doilorra da, oso. Beraz, pentsa dezakezu, sekulako kotxean mugitzen da alde batetik bestera. Baina haurrak nagusi eta “aimak” (aitak eta amak) menpeko diren mundu horretan autoek bizikletan doazen helduek bultzatuta funtzionatzen dute. Hori ikusi eta berehala nire inguruan oso estimatua zen pelikula bat etorri zait gogora: “Monty Python and The Holy Grail“. Pelikula honen testuingurua Erdi Aroa dela esan genezake, eta beraz, zaldunak zaldiz joango direla alde batetik bestera (zertarako bestela izendapen hori). Baina…\nThe Godfather, Tarantino eta Nietzsche topatuko dituzu bigarren orrialdea zabaltzerako, ahaztu gabe izenburua bera (Haur Besoetakoa) Jon Mirandek 1954an idatzi eta 1970ean argitaratuko liburua dela, idazlearen eleberri bakarra. Liburu hau Vladimir Nabokoven “Lolita“rekin konparatu izan dute batzuk, baina Mirandek ez omen zuen liburu horren berri berea idazten hasi zenean. Komikira itzulita, bada Lolita bat hortik zehar, bidenabar.\nBi “alde” daude komikiko munduan ere. Eta “beste aldeko” umeen bizitza ez da batere erraza: 7 ordu pasa behar dituzte eskolan, gero musika instrumenturen bat jotzen ikasi behar dute, kirolen bat egin, hizkuntzaren bat mintzatzen ikasi, eta ondoren, gainera, nahikoa ez balitz bezala, etxeko lanak. Umeen estresa bada arazo sozial bat, eta asperdura irudimenaren pizgarri nagusi. Horretaz gain, beste aldeko “amiak” lan egitera eta ugaltzera soilik dedikatzen dira, eta bizitza oso zaila denez, geroz eta gehiago saiatzen dira muga gurutzatu eta etorkizun hobe bat lortzen.\nDuela aste pare bat ZuZeun hitanoa hizpide izan genuenez, nabarmentzekoa da presente dagoela komikian, bai noka eta bai toka.\nBigarren komikiaren amaiera definitiboa dela iruditu zitzaidan, baina ez, udazkenetik aurrera ikusi ahalko dugu lan honen segida. Unai Iturriagak eta Alex Sanvik hain bikote ederra osatuta, ez zegoen beste aukerarik. Hurrengo haurra besoetan izateko irrikitan.\nAlex Sanvi, Gaztetxoentzat egindako komiki heldu bat, haur besoetakoa, jon mirande, Komikiak, komikigintza, marrazkilariak, unai iiturriaga, Xabiroi


Webinarioa - E-esportazioa eskaintzen du Amazon, Ebay, Allegro eta Etsy-rekin\nPropars berehalako merkataritza-finantzari buruzko gure webinar-era gonbidatzen zaitugu martxoaren 2an, asteazkena, 20:00etan.\n* Nola aplikatu?\n* Nola etekina atera?\n* Denda bat daukat merkatuan Amazon eta Trendyol bezalakoak. Nola lor dezaket kreditua?\nLortu COVID-en ondorengo estatistikak merkataritza elektronikoko liderren eskutik\nIrailak 4 ostirala 16:00 - 18:00\nIrailak 20 ostirala 16:00 - 18:00\nIrailak 24, ostirala, 16:00 - 18:00\nMerkataritza elektronikoa nola laguntzen ari den enpresei pandemiako arazoei jarraipena egiten\nIrailak 28 ostirala 16:00 - 18:00


Israel erasoa Palestina | Israelgo Armadak Gaza bonbardatu du | Berriak Mundua | EiTB\nIsrael erasoa Palestina | Israelgo Armadak Gaza bonbardatu du\nIndarrez sartzea, gertuago\nIsraelgo misilen aurkako sistemak kohete bat geldiarazi du\n75.000 erreserbista mobilizatzea erabaki du Israelgo Gobernuak. 39 palestinar hil dituzte, tartean Hamaseko buruzagietako bat.\nAlarmak Tel Aviven, lehen aldiz Golkoko Gerraz geroztik\n75.000 erreserbista mobilizatzea erabaki du Israelek\nIsraelek Hamaseko buru militarra hil du\nGaza etengabe erasotzen ari da Israelgo Armada\nIruzkina: Gaza, berriz ere arriskuan\nIruzkina: Palestinarren misilak Tel Avivera iritsi dira\nArgazki galeria: Israelen erasoa Gazan\nIsraelen erasoa Gaza\nCupula de Hierro izeneko Israelgo misilen aurkako sistemak Gazatik Tel Avivera zihoan kohete bat geldiarazi du. Ezedin Al Kassem taldeko matxinoek (Hamasen beso armatua) euren gain hartu dute erasoa ohar batean adierazi dutenez. Tel Aviv herrialdeko bihotz ekonomikoaren aurka bi kohete jaurti dituztela esan dute.\nAsteazkenean "Defentsarako zutabea" operazioa hasi zenetik, hirugarrenez sirenak jo du (1991ko Golkoko Gerraz geroztik lehen aldiz gertatu da).\nIsraelek Hamaseko lehen ministroaren egoitza bonbardatu du\nBestalde, Israelgo Armadak Ismail Haniyeh Hamaseko lehen ministroaren egoitza bonbardatu du larunbat goizaldean Gazako erdigunean, Maan Palestinako albiste-agentziak jakitera eman duenez.\nHonen arabera, lau misilek eraikinaren kontra egin dute talka eta sute handia eragin dute. Hisham Kandil Egiptoko lehen ministroa bertan izan zen ostiralean Palestinako herriari elkartasuna erakusteko.\nLekukoen arabera, lau solairutako eraikina guztiz suntsituta geratu da. Momentuz ez dute biktimen inguruko informaziorik zabaldu. Israelgo Armadaren iturriek diotenez, erasoaren unean eraikina hutsik zegoen.\nHalaber, Israelgo indarrek Ibraim Sala Gazako Barne Ministerioko Komunikazio zuzendariaren etxebizitza ere bonbardatu dute. Hainbat lagun zauritu dira baina oraindik ez dakite Sala biktimetako bat ote den.\nSu-etena ez da 'laster' izango\nBestalde, Hamas talde islamistak Israelekin su-etena "laster" sinatzeari uko egin dio, hori lortzeko "hainbat bitartekari lanean egon arren". Musa Abu Marzuk Hamaseko Batzorde Politikoko presidenteordeak aitortu duenez, "su-etenarako dei anitz daude baina ez dut uste laster lortuko dugunik". Gainera, erasoak bertan behera uzteko eskatu dio Israeli.\nAnonymousen eraso berria\nAnonymous 'hacker' taldeak Israelgo hainbat webguneei eraso die, Gazako Zerrendan Israelgo Armadak egindako bonbardaketari gaitzespena erakusteko. #OpIsrael hashtagen bitartez, Israelgo hainbat webguneen aurkako erasoaren aldeko deia egin du sare sozialetan.\n"Israel, zure datu-basea gurea da", adierazi du Anonymousek Twitterren bidez. Israelgo Gobernuko webgunea blokeatuta utzi dute minutu batzuk. Eraso hauek "Palestinako herriaren eskubideak defendatzea" dute helburu, Anonymousen arabera.\nIsraelek 75.000 erreserbista mobilizatzea onartu du, eta Gaza lurretik inbaditzeko lehen urrats izan liteke. Herrialde horretako Armada asteazkenetik ari da Gaza bonbardatzen, eta dagoeneko 38 palestinar hil ditu.\nHamaseko kideetatik urrun egoteko ohartaraziz, SMS mezuak bidali dizkie Israelgo armadak Gazako Zerrendan bizi diren 12.000 palestinarri, Hamaseko kideak Israelgo armadaren jomuga izan daitezkeelako.\nEhud Barak Israelgo Defentsa ministroak azaldu duenez, erreserbistak deitzeak "edozein" gertakizuni aurre egiteko "prest" egotea du helburu.\nBeny Gantz Estatu Nagusiko buruak argi berdea eman dio Armadari lurreko inbasioa prestatzen hasteko. Eli Yishai Barne ministroa bide beretik ibili da, eta inbasioa "aukera bat" dela baieztatu du.\n2008ko amaieran eta 2009ko hasieran Israelek Gaza inbaditu zuenean, 1.400 palestinar hil zituen, gehienak, zibilak.\n39 palestinar hil dituzte\nOstiral honetan, Hamaseko buruzagietako bat eta beste hiru palestinar hil ditu Israelgo armadak eta bart beste bederatzi lagun hil ditu. Era honetan, dagoeneko 39 dira asteazkenetik hildako palestinarrak, horietatik 11 gutxienez zibilak. Zaurituak 250 dira.\nMisila eta sirena hotsak Jerusalenen\nGazatik jaurtikitako misil bat Jerusalemen erori da gaur, azken 40 urteotan estreinakoz. Aurretik, Hegazkinen kontrako sirena entzun da hirian, 1991ko Golkoko Gerraz geroztik, lehen aldiz.\nHamasen aldetik abioi militar bat suntsitu izana gezurtatu du Israelek\nIsraelgo Armadak Hamasen beso armatuak, Azedin Al Kaseemeko Brigadek, Gazako zerrendaren gaineko zeruen zegoen hegazkinetako bat suntsitu izana ukatu du, miliziek azaldu dutenez.\nBan ''laster'' izango da Ekiarde Hurbilean, indarkeriak gora egin duelako\nBan Ki-moon Nazio Batuen Erakundeko idazkari nagusia “laster” izango da Ekialde Hurbilean, Gazako zerrendan eta Israel hegoaldean indarkeriak gora egin duelako, israeldarren azkeneko eraso militarraren ostean.\nMartin Nesirky NBEko bozeramaileak ez du datarik zehaztu, ezta zein leku bisitatuko dituen esan, baina Banek nazioarteko buruekin harremanetan jarraitzen duela nabarmendu du, barealdia eta euskarria eskatzeko.\nSenatuak 115.aren batzordea eratu eta bilkuraren formatua erabakiko du gaur\nUrkulluk esan du Kataluniako gatazka politikoak Europari eragiten diola\nPuigdemont Senatura joatea aztertzen ari da, 155. artikulua gaitzesteko\nEiTBko Erredakzio Kontseiluak hedabide publikoetan esku hartzea salatu du\nIllarramendiren gol batek puntu bat eman dio Realari Espanyolen aurka\nErtzain talde batek Trapero babestu eta Mossoen jarduna txalotu du\nGipuzkoako Batzar Nagusiek Jaime Arrese omendu dute\nBengoetxea VI.ak ostegunean egingo du proba erabakigarria\nKataluniari babesa adierazteko giza-katea egin dute Gipuzkoako Goierrin\nUretan galdutako gizonaren bilaketa lanei ekin diete berriro Hondarribian\nGizon bat atxilotu dute Durangon, joan den larunbateko sexu-erasoa egotzita\nKataluniako Parlamentuak gaur erabakiko du nola aurre egin 155. artikuluari\nKataluniari elkartasuna adierazteko giza katea Beasain eta Lazkao artean\n155. artikuluaren aurkako jarrera irmoa eskatu dute PSCko lau alkatek\nTV3eko langileek euren profesionaltasunaren kontrako erasoa salatu dute\n59 urteko gizon bat atxilotu dute Durangon\nHondakinen auzian aldaketarako politika zigortu nahi dutela dio EH Bilduk\nEH Bilduk irregulartasunak ukatu ditu GHK-ko kudeatzaile ohien lanetan


Oleg Rencontres Cinématographiques de Cerbère-n saritua\nAndres Duque-ren Oleg y las raras artes filma saritu dute Cerbère Frantziako mugako herrian egiten den zinema-jaialdien topaketetan, aipamen berezia eginez. Filma, Oleg Karavachiuk piano-jolea eta musikoa erretratatzen dituena, izan zen aurten Punto de Vista Jaialdiak bere 2016ko edizioa aurkezteko eraman zuen ordezkaria.\n1.290 filmek eman dute izena 2017ko Punto de Vista Jaialdiaren hurrengo ediziorako\nPunto de Vista Jaialdian filmak inskribatzeko epea irailean amaitu zen udako hiru hilabetetan irekita egon ondoren. Hirugarren urtez jarraian, jaialdiko sail ofizialean mila filmetik gora aurkeztu dira eta Oskar Alegria zuzendari artistikoak adierazi duenarekin bat “zinema nafarraren lehiaketa honek osasun onari eta nazioarteko interesari dagokionez duen joera gorakorra” azpimarratu behar da.\nOstiral honetan, irailak 30, bukatuko da Punto de Vista 2017 jaialdian izena emateko epea\nFilm laburrak eta luzeak kontuan hartuta, dagoeneko fikziozkoak ez diren 850 film inskribatu dira, hainbat herrialdetakoak, eta programazio batzordeko kideak hasiak dira filmen hautapena egiten. Aurtengo edizioan honako hauek osatzen dute programazio batzordea: Oskar Alegria, Alexei Dmitriev, Ozge Calafato, Guillermo García Peydró eta Koldo Almandoz.\nLet the Fire Burn, amaiera lazgarriko segada baten historia hurrengo FOCO Punto de Vistan\nBost haur eta sei heldu hilik. Eta 60 etxe baino gehiago suak suntsituak. Modu lazgarri hartan amaitu zen erabaki polizial polemiko hura, izan ere, haren ondorioz, Philadelphiako agintariek sutan kiskaltzen utzi zituzten Osage Avenueko etxe batean gotortu ziren MOVE-komunitate beltzaren askatasunerako mugimenduko azken kideak, 1985ean Ondoko ikerketak zabarkeria egotzi zien poliziaburuei, suhiltzaileen lana galarazteagatik, baina ez zuten inor espetxeratu. Etxetik ihes egiten moldatu zen emakumea baino ez, Ramona Africa, konspirazioagatik eta matxinada bultzatzeagatik errunduntzat jo zutena.\nKubako iraultzako fusilatuak konfesatzen zituen fraide euskaldunaren testigantza, ondoko FOCO-Punto de Vista-n\n"Ez da erraza norberaren baitako zokoetan gertatzen den gatazkan ikusle izatea". Hala dio Oñatiko Javier Arzuaga fraide franziskotarrak. Abadetza utzi zuen fede krisi sakonak izan ondoren, Kubako iraultzaren garaipenaren hasieratan, besteak beste, begien aurrean ikusi zuelako La Habanako espetxe nagusi zen La Cabaña-n, fusilamendu pelotoiak nola hiltzen zituen 55 preso.\n31 emaitzetatik 11-tik 15-ra erakusten


Ostalariekin aztertuko du terrazen gaia Udalak otsailaren 12an egingo dituen bileretan | Bergarako Udala\nOstalariekin aztertuko du terrazen gaia Udalak otsailaren 12an egingo dituen bileretan\nBergarako Udala-k Or, 2021-02-05 14:45-n bidalia\nOtsailaren 12an hainbat bilera egingo ditu Bergarako Udalak herriko ostalariekin. COVID-19ak eragindako osasun egoeraren ondorioz sortutako hainbat beharrei helduko diete bertan. Terrazen kokapenak, horiek egiteko moldatu beharreko araudia eta diru-laguntzak dira une honetan langaiak.\nAzaroaren 10ean egin zuen Udalak lehen bilera irekia ostalariekin gai hauek lantzen hasteko. Ondoren ostalariek izendatutako ordezkariekin beste bost bilera berezi egin ditu Udalak abenduaren amaiera bitarte. Urtarrilean barne mailako lanketan aritu dira udaleko ordezkari eta langileak, araudiaren moldaketa prestatzen eta banaka terrazak aztertzen eta bakoitzarentzat proposamen propioa lantzen. Denbora tarte honetan ere, udal aurrekontuen prozesuaren baitan diru-laguntzen gaia landu da.\nOtsailaren 12an hitzordu desberdinak jarri dira, establezimenduak kokatuta dauden kaleen araberakoak (otsailaren 4an jaso dute ostalariek deialdia). Esan bezala, establezimendu bakoitzak duen terrazaren azterketa egin da eta hauen kokapenerako landu diren planoen proposamena egingo zaio ostalari bakoitzari, ondoren berarekin adostu ahal izateko nolakoa behar duen.\nTerrazen kokapenak aldatu eta estalpeak jarri ahal izateko udal ordenantzak aldatu egin behar dira eta moldaketa horien proposamena landu da dagoeneko eta hori aurkeztuko zaie ostalariei. Jasotzen diren aldaketa nabarmenak hauek dira: Alboak lona edo manparekin itxita izango dituzten karpak edo toldoak jartzeko aukera; goizeko irekiera ordutegia aurreratzea; berogailuak jartzeko aukera eta ohiko espaziotik aparte, terraza handitzeko aparkalekuen erabilera baimentzea.\n2021erako aurrekontuan jaso bezala, laguntza zuzena emango zaie osasun egoerak eraginda establezimenduak itxi behar izan dituzten ostalariei. Guztira 70.000 euro, horrela banatuta: Bi langile edo gutxiagokoei 500 euro, hirugarren langiletik aurrera 150 euro gehiago. Alokairua edo kreditua ordaindu behar badute, beste 200 euro. Gehienez jasoko den laguntza 1.200 euro izango da. Ostatu eta janari-edari banatzaile arlokoei lagunduko zaie azaroko fakturazioa %75 edo gehiago jaitsi bazaie.\nBeste laguntza lerro bat ere egongo da, 47.561 eurokoa GFAren bitartez, inbertsioetarako.\nBestetik, eta lan munduari lotutako laguntzen harira, une honetan enpresei urtero ematen zaizkien laguntzen gaia lantzen ari da Udala.


Berotze globala geldiarazteak Europako ekonomiarako urteko BPGaren %0,19 besterik ez luke izango 2030 arte | Consumer\nBerotze globala geldiarazteak Europako ekonomiarako urteko BPGaren %0,19 besterik ez luke izango 2030 arte\nKlima-aldaketak nekazaritzaren errentagarritasuna jaitsiko du Mediterraneoko herrialdeetan, besteak beste, Espainian.\nEgilea: mediatrader 2007-ko urtarrilak 12\nPlanetaren beroketa handiagoa saihesteko karbono dioxidoaren (CO2) emisioak murrizteak batez besteko Barne Produktu Gordinaren (BPG) %0,19ko kostua ekarriko lioke Europako ekonomiari urtean 2030era arte, Europako Batzordeak egindako inpaktu-azterketa baten arabera.\nKopuru hori ez da gauza handia kontuan hartzen bada zenbait txostenek, hala nola Nicholas Stern britainiar ekonomialariak oraintsu egindakoak, aurreikusten dutela klima-aldaketaren aurkako presazko neurririk hartzen ez bada munduko ekonomia %5 eta %20 bitartean uzkurtu daitekeela hurrengo urteetan.\nFenomeno hori konpontzeak izango lukeen eragina, munduko ekonomiaren kasuan, %0,14 jaitsiko litzateke urtean 2020ra arte, eta %0,19 proiekzioa 2030era arte luzatzen bada.\nAEBentzat, munduko herrialderik kutsagarriena eta Kiotoko Protokoloa sinatu ez duena, kostua Europarentzat baino txikiagoa izango litzateke, %0,15 baino ez, eta Errusia izango litzateke preziorik altuena ordaindu beharko lukeen ekonomia, hau da, 2020ra arte urteko BPGaren %0,37.\nAzaleratzen ari diren ekonomiek, berriz, ez lukete askorik galduko, Brasilen %0,06 baizik ez, eta Txinaren eta Indiaren %0,1, urtean.\nErrentagarritasun gutxiagoko nekazaritza\nKlima-aldaketak ekonomian izango dituen ondorioen artean, ingurumenekoez gain, Mediterraneoko herrialdeetan nekazaritzak errentagarritasun txikiagoa izango du, besteak beste, Espainian. Izan ere, tenperatura igotzeak laboreen hazkunde-aldia laburtu egingo du, eta, hartara, produktibitatea murriztuko da.\nAitzitik, Europako iparraldeko herrialdeek, orain baino euri gutxiago izango baitute, beren nekazaritzaren emaitzak handituko dituzte, labore batzuei, batez ere zerealari, mesede egingo dieten estazio beroagoak izango baitituzte.\nberoketa ekonomia Global-eu\nAsash Kumar, ingurumen-ekintzailea eta ‘Resergence&Ecologist’ aldizkariko zuzendaria


Aratusteak hasi dira gaur eta hurrengo egunetan mozorroz beteko dute eskualdea - Aiaraldea - Aiaraldea.eus\nAratusteak hasi dira gaur eta hurrengo egunetan mozorroz beteko dute eskualdea\nErredakzioa 2016-02-04 13:19\nArtziniegan gaur abiatu dituzte, Arteko Gure Ama Ikastetxean hain zuzen, Aratusteen ospakizunak. Kalejira egin dute 11:00etan ikasleek eta eguerdian jaiari ekin diote, kasu horretan gurasoekin.\nHerriko aratusteak otsailaren 6an eta 9an ospatuko dira. Urtero bezala, mozorro lehiaketa egingo da larunbat arratsaldean. Bertan parte hartzeko izen ematea aurrez egin beharko da Kultur Etxean. Horretarako otsailaren 4an eta 5ean 18:00etatik 20:00etara egongo da aukera, eta otsailaren 6an, 16:00etatik 17:45era.\nOtsailaren 6ko festa 18:30ean hasiko da Lezeaga sorginaren kalejirarekin eta mozorro lehiaketarekin. Ibilbidea Lamuza kaletik abiatuko da Gesaltza eta Beti Jai fanfarreekin batera Ttuntturro Zanpatzar Taldea eta Auskalo animazio taldearen laguntzaz.\nOtsailaren 9an, 17:00etatik 19:30era haurrentzako parkea jasoko du Aldai plazak eta 17:45ean Ttiki ttaka irratiaren haurrentzako ikuskizuna egongo da Herriko plazan. 19:00etan txokolatada eskainiko dute eta ondoren Sorginaren erreketa egingo dute.\nMozorro lehiaketako kategoriak eta sariak honako hauek izango dira\n21 pertsona baino gehiagoko taldeak: 1º saria 450 € / 2º saria 250 € / 3º saria 100 €\n8-21 lagun arteko taldeak: 1º saria 250 € / 2º saria 150 € / 3º saria 50 €\nTalde txikiak edo norbanakoak: 1º saria 150 € / 2º saria 50 € / 3º saria 25 €\n12 urtetik beherakoak: 1º saria 75 € / 2º saria 25 €\nKarrozak: 1º saria 300 € / 2º saria 200 € / 3º saria 100 €\nAnimazioa: 1ºsaria 150 € / 2º saria 100 €\nSari berezia: 1º saria 75 €


Ainhoa Sanzek eta Iñaki Olanok irabazi dute Zaldibiako mendi lasterketa : Goierriko Hitza\nAinhoa Sanzek eta Iñaki Olanok irabazi dute Zaldibiako mendi lasterketa\nProba motzean Gartzen Elejabarrieta abadiñoarra eta Ainhoa Jauregi urnietarra nagusitu dira. Eguraldia eta mendiaren egoera ona lagun, marka onak ezarri dituzte. Iñaki Olanok bi ordu, 29 minutu eta 15 segundo erabili ditu eta Ainhoa Sanzek bi ordu, 46 minutu eta 7 segundo.\nAinhoa Sanz urretxuarrak eta Iñaki Olano altzotarrak irabazi dute Zaldibiako mendi lasterketaren lehen edizioa. Proba motzean Gartzen Elejabarrieta abadiñoarra eta Ainhoa Jauregi urnietarra nagusitu dira.\nProba luzean, bigarren gizonezkoa Ibon San Miguel lekeitiarra izan da eta hirugarrena Xabier Macias iruindarra. Koldo Agirre beasaindarra bosgarren izan da, Sergio Serrano idiazabaldarra seigarren eta David Martin lazkaotarra zazpigarren.\nProba luzean parte hartu duten emakumeei dagokienez, bigarren postuan Laida Elizegi zaldibiarra izan da, hirugarren Sonia Lopez ermuarra eta laugarren Elena Calvillo beasaindarra.\nProba motzean, bigarren gizonezkoa Iker Diges huartearra izan da eta hirugarrena Josu Urrestarazu idiazabaldarra. Jon Maiztegi idiazabaldarra zortzigarren postuan heldu da eta Ekhi Sukua ataundarra hamargarren postuan.\nProba motzean parte hartu duten emakumeei dagokienez, bigarrena Laiane Arrospide tolosarra izan da eta hirugarrena Irati Larrañaga usurbildarra.\nEguraldia eta mendiaren egoera ona lagun, marka onak ezarri dituzte. Iñaki Olanok bi ordu, 29 minutu eta 15 segundo erabili ditu eta Ainhoa Sanzek bi ordu, 46 minutu eta 7 segundo.\nPirritx, Porrotx eta Marimototsen Ordiziako saioa, abenduaren 14an


Elgeta izango da Frankismoaren krimenen aurka kereila jartzen duen Debagoieneko lehen herria - Elgeta - Goiena.eus\nElgeta izango da Frankismoaren krimenen aurka kereila jartzen duen Debagoieneko lehen herria\nXabi Gorostidi 2016-07-27 14:12\nAtzo egindako osoko bilkuran hartu zuten erabakia aho batez. Bertan izan zen Josu Ibargutxi Frankismoaren krimenen aurkako kereilaren euskal plataformako kidea. Diktadura frankistaren aurka Argentinako epaitegietan martxan dagoen prozesu judizialaren aldeko urrats bat gehiago dela azaldu zuen.\nOporrak hartu aurreko azken osoko bilkura egin zuten atzo Elgetako udalbatzako kideek.\nEguneko lehen puntuan, Frankismoaren krimenen aurkako kereila jartzea adostu zuten udalbatzako bi alderdiek. Horren aurretik, Josu Ibargutxi Frankismoaren krimenen aurkako euskal plataformako kideak, martxan daukaten kanpainaren berri eman zien udalbatzako kideei.\nOndoren, Iraitz Lazkanok alkate erabakien berri eman zuen. Hainbat konturen artean Alberto Olalderen auzian kalte ordainen bigarren zatia, 87.000 eurokoa, ordainduko dutela jakinarazi zuen.\nJarraian, iazko ekitaldiko Kontu Orokorrak onartu zituzten aho batez. Beste puntuetako baten Espaloia kafe antzokiaren ustiapena esleitzeko pleguak onartu zituzten. Ostalaritza zerbitzua esleitzeko baldintzak azaldu zituen Janire Lazkanok, eta ondoren prezioaren BEZari buruzko xehetasun batzuk zehaztea adostu zuten. Ostalaritza zerbitzua ustiatzen duenak ez du zertan kultura eskaintza bere gain hartu beharko.\nHau eginda, aho batez onartu zuten Leintz Gatzagako gela desplazatua ez ixteko Gurel eta Koldotxo guraso elkarteek aurkeztutako mozioa.\nOsoko Bilkurako azken puntuan piztu zen udalbatzako bi talde politikoen arteko eztabaida. EH Bilduk, Zubietako erraustegian kudeatzeko pleguen onarpena dela eta, honen aurkako mozioa aurkeztu zuen. Koalizo abertzaletik Debagoienan lortutako gaikako bilketa Gipuzkoa osora zabaltzearen beharra azpimarratu zuten, eta hori lortuz gero, erraustegia gaindimentsionatuta legokeela azaldu zuen Iraitz Lazkano alkateak.\nAldiz, oposizioko Mikel Larreak erraustegia beharrezkotzat jo zuen gaur egun Gipuzkoak errefuxa gordetzeko daukan arazoaren aurrean.\nEztabaida luzea eta sutsua izan zen bi alderdien artean, baina azkenean, mozioak aurrera egin zuen EH Bilduren aldeko botoekin. Gu Geu Elgeta plataformako ordezkariek aurkako botoa eman zuten.


Estalitako historia agerraraziz - Bizkaiko Hitza\nEstalitako historia agerraraziz\n2019, martxoak 29 Albisteak, Bizkaia, Gizartea, Politika 509\nLaurogei urte baino gehiago igaro dira bonbek herria suntsitu zutenetik. Italiako Aviazione Legionarioko hegazkinek gutxienez 281 bonba jaurti zituzten Durango gainean, eta bonbardaketan 336 pertsona hil ziren. 1937ko martxo odoltsu hartan gertatutakoa ahanzturan gera ez dadin, eta sarraskian bizia galdu zuten herritarrak gogoratzeko, hainbat jarduera antolatu dituzte datozen egunetarako Durangoko Udalak eta Gerediaga elkarteak.\nDenek ala denek helburu berari jarraituko diote: gertatutakoa ez ahaztea, eta biktimei dagokien aitorpena egitea. Ekitaldiak astelehenean hasi zituzten, Irudi izoztuak vs izoztutako oroimenak erakusketarekin. Bestalde, bonbardaketaren aztarnak jarraitzeko aukera izango dute bisita gidatuetan parte hartzen dutenek. Herriko kaleetan zehar ibiliko dira bihar. Eta, esteroskopioak baliatuta, bonbardaketak eragindako hondamendiaren irudiak ikusi ahalko dituzte herritarrek.\nBiktimak presente egongo dira jarduera guztietan. Esplizituki, horien alde antolatu dituzten oroimen ekitaldietan, baina baita beste guztietan ere.\nDurangoko bonbardaketako biktima haietako baten senidea da Aiyoa Arroita. Birramona zuen Concepcion Zarandonaren gorpuzkiak aurkitu eta behar bezala ehorzteko informazio bila ari da. Durangoren aurkako bonbardaketan zauritu eta hil zen Zarandona. Ez zen izan 1936ko gerrak familian eraildako kide bakarra.\nOrtuellako Memoriaren Mahaia elkarteko kidea da Arroita. Orain arte egin dituen ikerketen arabera, Durangoko hilerrian egon litekeen hobi komun batean egon daitezke senideak. Ikerketa sakondu nahi du, eta lortzen duen informazioak, orain arteko arrastoek bezala, gorpuzkiak han egon daitezkeela esaten badio, erakundeei hobi komun horretatik ateratzeko eskatzeko: “Ez zait iruditzen bidezkoa belar azpian denak batera ehortzita egotea, nor den nor jakin gabe. Errepide ondoan, arroila batean egotea bezala da. Ehortzita dauden pertsona horiek guztiak, ahal den neurrian, identifika ditzaten nahi dut. Gero, senide bakoitzak erabaki dezala zer egin nahi duen gorpuzkiekin”.\nZarandona hilerriko hobian egon behar dela ziur da. Izan ere, garai hartan herrian biziko zuten egoera irudikatzen saiatu da. “Ehunka lagun hil ziren, eta denak batera hobiratu zituzten. Pentsa ezazu zer-nolako kaosa izango zen herrian: bonbardaketa, hainbat herritar hilda, gorpu ezagunak, ezezagunak… Zoramena”. Egoera haren ondorioz, birramona Durangoko hilerrian lurperatuta egotea beste azalpenik ez zaio bururatzen. Familiak hilerrian duen panteoian ere ez dago eta.\nBestalde, Florencio Arroita osaba zuena Axpe-Martzanan —gaur egungo Atxondo— zauritu zuten. Errepublikaren aldeko gudariek egin zioten tiro frontean, faxistekin nahastuta. “Kide batzuekin harrapatuta geratu zen nazionalen, falangisten lerroaren atzean. Ihes egitea lortu zuten, baina euren aldera itzultzean, errepublikazaleek tiro egin zieten soldadu falangistak zirelakoan. Euren aldekoak zirela jabetuta, jaso egin zituzten”.\nHori horrela izanik, zaurituta Durangoko ospitalera eramango zutela uste du Arroitak. Beraz, han hil bazen, hango hilerrian ehortziko zutela sinetsita dago. Hala ere, informazio gehiago bildu nahi du hobia zabaltzeko eskaera egin aurretik.\nGerraren astindu bortitzak hainbat aldetatik jaso dituen familia bateko kidea da Arroita. Beste osaba bat ere garai hartan hil zioten: Victor Arroita. Gernikako bonbardaketan galdu zuen bizia. “Familiak kontatzen duenez, ehiza hegazkin nazi batek metrailatuta hil zen. Haien arabera, hegazkin hura bonbardaketa egin ostean itzuli egin zen eta bidean aurkitu zituenak metrailatu zituen”. Datu hori baieztatzen duen agiririk ez dute, baina hala kontatu izan diote.\nDerioko hilerrian dauka beste osaba hori. Baina haren gorpuzkiak aurkitzeko itxaropen oro galdua du. Ezinezkoa da. “80 urte pasatu dira jada, eta ehortzi eta hamar urtera hezurrak atera eta hezurtegira eramaten dituzte, hilerrian lekua izateko. Galdutzat eman ditugu, beraz”.\nEtendako beste bizitza bat. 29 urte zituen Victor Arroitak. Emaztea haurdun zegoen hil zenean. “Inoiz ez zuen ezagutu semea”. Ahotsa eten egiten zaio Arroitari. “Hunkigarria da pentsatzea egunen batean gorpuzki horiek eskuetan izango ditudala. Duela 80 urte zabaldutako zauria itxiko litzateke hala”.\nHorixe izango litzateke Aiyoa Arroitarentzat 1936ko gerran hil zituzten bere senideen gorpuzkiak aurkitu eta behar bezala ehorzteko aukera izatea: “Zauri bat ixtea. Galdu zen bizitza gazte baten aitorpena. Lapurtutako etorkizuna aintzat hartzea”.\nGerran senideak galdu zituzten familientzat ez eze, gizarte osoak historia ezagutzeko eta gertatutakoa ez ahazteko ere baliagarria izango litzateke, haren ustez, gorpuzkiak ateratzea. “Jende askok jakin ere ez daki zer gertatu zen; ez delako hitz egiten hari buruz. Duela hamar urtera arte garai hura bizi izan zutenak oraindik hitz egiteko beldur ziren”.\nOndo ezagutzen du berak egoera hori, Ortuellako Memoriaren Mahaian azken bi urteetan egin duen lanagatik. “Gure inguruko adineko pertsona guztien lekukotzak biltzen ari gara. Testigantzok jasotzen ari gara, ez dakigulako duela 80 urte zer nola bizi ziren herrian”.\nHarrituta dago gazteek ez dakitelako zer gertatu zen garai hartan. Bide hori landuko dute Durangon ere, udalak eta Gerediaga elkarteak. Belaunaldi gazteagoek gertu egon arren oso urruti dirudien historiaren pasarte latz haren berri izateko modua ere emango dute-eta jarduerok.\n+ Dionisio Aretxabalaren sendiak Getxon hobiratu ditu haren gorpuzkiak


Helena Taberna "Acantilado" filmeko zuzendaria elkarrizketatu dugu\n'Taldearen babesaren prezioa askatasunarekin lotuta dago askotan'\nHelena Taberna nafarrak “Acantilado” bere bosgarren film luzea estreinatuko du gaur. Sekten munduan girotutako thrillerra da, Kanarietan desagertutako neska gazte baten bilaketak abiatzen duena.\nHelena Tabernaren 'Acantilado' pelikula, Malagako Zine Jaialdian\nHelena Taberna nafar zinemagilearen lana aretoetara helduko da gaur, “Acantilado” Lucia Etxebarriaren eleberri batean (“El contenido del silencio”) oinarritutako thriller artegagarriaren bidez. Sekten munduaren inguruan garatzen da istorioa.\nTaberna fikziora itzuli da lan honekin, “Nagore” bere aurreko lanean 2008ko sanferminetan indarrez hildako emakume gaztearen istorioan murgildu eta gero. Aurretik, “Yoyes” (2000), “Extranjeras” dokumentala (2003) eta “La buena nueva” (2008) zuzendu zituen.\nNafar zinemagileak kontatzen duen istorioaren ardatza Gabriel da, Kanaria uharteetan sekta bateko kideek bere buruaz beste egin eta gero desagertutako arrebaren bila ari den gizona. Luxuzko aktore taldean, Daniel Grao, Goya Toledo, Ingrid Garcia-Jonsson, Xabier Elorriaga eta Jon Kortajarena bilbotar modeloa daude, besteak beste.\nNorbanakoen askatasunaren eta taldekide izateko sentimenduaren inguruko hausnarketa plazaratu nahi duen filmean, Gabriel sektaren misterioetan murgilduko da, eta onik ateratzeko modu bakarra arreba bizirik aurkitzea izan litekeela konturatuko da.\nTabernarekin mintzatu gara, “Acantilado” Malagako zinema-jaialdian aurkeztu zuen filma aitzakia hartuta.\n“Acantilado” filma “El contenido del silencio” Lucia Etxebarriaren eleberrian oinarrituta dago. Noiz ikusi zenuen liburua zinemara eramateko egokia zela?\nEleberria irakurri nuenean, harrapatu egin ninduen, eta giro hori eta gai hori jorratzen zituen film bat ikustea gustatuko litzaidakeela pentsatu nuen. Asko interesatu zitzaizkidan neba-arreben istorioa eta sekten atzean dagoena.\nEgokitzeko zailtasunak izango nituela ere jakin nuen orduan, baita istorioa zinema mundura eramatea erronka izango zela ere.\nSektak ditu mintzagai filmak. Zergatik orain? Etsipena, sufrimendua eta hausnarketarik eza nagusi diren garai hau hazteko eta jendea erakartzeko une ona ote da taldeontzat?\nSektek jakin-mina pizten digute, haien inguruan beti egoten baita misterio eta enigma moduko bat. Baina ekonomiaren eta balioen krisi honek sekten kopurua nabarmen handitzen lagundu du, eta, ondorioz, inoiz baino garrantzitsuagoa iruditzen zait jarrera sektarioak aztertzea eta “sektak besteak dira” pentsatzetik harago joatea.\nNire ustez, egokitzapen humanista bat izan behar du gizarteak berandu baino lehen, inoiz baino beharrezkoagoa baita: hezkuntzan balioak transmititu, eta gizaki libreen gizarte bat ahalbidetuko duten atxikimenduak eraiki behar dira.\nZergatik babesten dute askok beren burua taldearen barruan azken burura arte, filmean bezala, besteen bizimodura egokituz, nork bere askatasuna (askatasun mugatua, agian) garatzeak dakartzan kontraesanei aurre egin ordez?\nArgi dago taldeak norbanakoa babesten duela eta afektua ematen diola. Gainera, izaki sozialak gara, eta oso garrantzitsua da taldeko kide sentitzea. Baina banakotasuna ere bai. Zelan uztartu biak, orduan?\nIzan ere, taldearen babes eta afektu horrek askatasunarekin eta gure nahiekin lotuta egoten den prezio bat ordaintzera behartzen gaitu.\nKanaria uharteetan eta Euskal Herrian filmatu duzu. Zergatik aukeratu zenituen bi toki horiek?\nEspainiar zinema oro har monotonoegia da pelikulak filmatzeko tokiak aukeratzeko orduan, eta nik garrantzi handia ematen diet lokalizazioei.\n“Acantilado”k toki eder eta misteriotsuak eskatzen zizkidan, eta, gainera, lotura estua dut bi toki horiekin.\nLuxuzko antzeztaldea zuzendu duzu: Daniel Grao, Goya Toledo, Ingrid Garcia-Jonsson, Juana Acosta, Xabier Elorriaga eta Josean Bengoetxea, besteak beste. Zergatik aukeratu zenituen?\nNahi nituen aktoreak eduki ditut, eta luxua da hori. Izugarria izan da, eta, are gehiago, izugarria izaten ari da promozioan, eta hori ere filmaren zati garrantzitsua da.\nEgia esan, aktoreekin lan egitea da hainbeste maite dudan prozesuan, zinema egiteko prozesuan, gustukoen dudana.\nGainera, Jon Kortajarena ere izan duzu zure aginduetara. Tim Fordekin eta Julio Medemekin lan egin du dagoeneko, eta ematen du bidea egiten ari dela interpretazioan…\nAktore ibilbidea hasi berri du Jonek, baina oso sendoa izango da, nire ustez. Talentua du, oso langilea da eta maisu onak aukeratu ditu trebatzeko.\nCastingeko proban bertan konturatu nintzen horrekin, eta poz-pozik nago filmerako elkarrekin sortu dugun pertsonaiarekin, Julianekin.\nJon Kortajarena, "Acantilado"n. Argazkia: Fernando Marrero.\nApirilean, Malagako zinema-jaialdian erakutsi zenuen filma. Nola hartu zuen jendeak?\nEderki, jendeak bikain hartu zuen, eta Malagako jaialdiaren plataforma, espainiar zinemaren urteko uztaren alerik onenak erakusten dituenez, oso ona izan da “Acantilado” merkaturatzeko.


Lehen Hezkuntza Abenturanitza | Troka Abentura\nEskolentzako abenturanitza aktibitate programa. Eskola txango hauetan lehen hezkuntzako ikasleek (6-12 urte bitartekoek) turismo aktiboarekin eta abentura kirolarekin lehenengo harremana izango dute.\nAktibitate desberdinak aukeratu ahal dituzu, zure klasekideekin goiz bat, egun oso bat edo zenbait egunetako egonaldiak gozatu ahal dituzu.\nGorliz, Plentzia. Beste toki batzuk, kontsultatu.\nJardunaldi erditik zenbait egunetara\n15, 30 - 19,00\nBeste ordutegi batzuk kontsultatu\nMartxoaren 1etik urriaren 31ra.\nBestelako datak kontsultatu.\nAbentura tibetar zubiak, lianak eta beste erronka batzuk! Hauetan zeruak konkistatzeko dituzuen gaitasunak proban jarriko ditugu. Gozatu ezazu abenturaz altuera joku desberdinak eginez. Adrenalina zihurtatuta dago. Abentura Bilbotik hurbil.\nHormetatik igotzeko zirrara sentitu nahi duzu? Eskalada hastapenarekin zure lagunekin esperientzia hau bizi ahal izango duzu modurik seguru eta dibertigarrienean. Umeentzako turismo aktiboa Euskal Kostaldean.\nMeteorologiari egokitutako kirol erropa erosoa, mendiko zapatilak edo botak, xira, motxila kantinplorarekin eta jateko zeozer.\nZure eskola txangoan, kanpaldietan eta kolonietan arku jaurtiketa aurkitu ahal izango duzu. Punteria Bizkaian, kostaldeko epeltasunean.\nAktibitate honek abilezia, sormena eta elkarlanera bideratutako jolas desberdinak batzen ditu. Proba desberdinek oso denbora ona pasatzea eragingo dute grabitatea garaitu, oreka, punteria eta komunikazioa hobetzen dituzun bitartean. Gazteentzako “team buildinga”.\nHorma bertikal batetik jeitsi eta abenturazale bat bezala sentitu. Segurtasun materialez eta begiraleengaitik lagunduta, topera disfrutatu ahal izango duzu modu seguru eta dibertigarrienean. Turismo aktiboa Euskal Kostaldean.\nMeteorologiari egokitutako kirol arropa erosoa eta kirol zapatilak.\nIrristatu zaitez eta sentitu ezazu gure Gorlizeko basean daukagun tirolinan hegaz egitearen sentsazioa. Arnes integralaren, poleen eta kablearen laguntzaz jeitsi zaitez gure dorrearen goikaldetik. Ausartzen al zara? Abentura Bilbotik hurbil.\nGutxienez 15, gehienez 25. (Talde handiagoak kontsultatu).\nArnesak, kaskoak eta poleak.\nMeteorologiari egokitutako kirol erropa erosoa eta zapatilak.\nEzer berezirik ez. Haurdun dauden emakumeek ezin dute parte hartu.\nBizi ezazu Gorlizeko hondartzako aparretan irristatzearen sentsazioa, abenturanitza Euskal Kostaldean. Bodyarekin (kortxozko taula laburra) olatuak zure lagunekin partekatu ahal izango dituzu itsas bazterrera heldu arte. Aktibitate ezin hobea eskola txangoentzat.\nGutxienez 7, gehienez 40. Talde handiagoak kontsultatu.\nTaulak, neoprenoak eta likrak.


Ozeanoz gaindiko emigrazioa | Geografía | Xuletas, chuletas para exámenes, apuntes y trabajos\nOzeanoz gaindiko emigrazioa\nEscrito el 9 de Abril de 2020 en vasco con un tamaño de 4,19 KB\nTradiziozko barruko migrazioak:\nMotibazio lana zen, fluxuak norabide bakarrekoak ziren eta profila prestakuntza txikiko gazteak izan behar ziren. Bi tipologia agertu, urtaroko eta aldi baterako migrazioak itzultzeko asmoz egiten ziten eta nekazaritza-\nExodoaren urteak iraupen luzekoak ziren. Nekazari exodoaren barruan hiru etapa bereiz daitezke: -XX. Mendearen lehen herenean, nekazari-\nexodoak bolumen moderatua. –Gerra zibilean eta gerraostean nekazari-exodoak geldialdia izan zuen. -1950-1975 bitartean nekazaritza-exodoak gehiengo bolumena lortu. Landa-exodoak, ondorio ugariak zituzten: -Alderdi demografikoan biztanleria banaketan dauden desorekan arduradunak dira, barrualdea hustuz eta dentsitate handiko periferian kokatuz. –Alderdi ekonomikoan, biztanleriaren baliabideak handiagotu egin ziren. –Gizarte-alderdian asimilazio-arazoak gertatu ziren. –Gizarte-alderdian asimilazio-arazoak gertatu ziren. –Ingurumenari dagokionez, ekosistema tradizionalak berrian behera geratu ziren.\nOzeanoz edo itsasoz bestaldeko emigrazioa:\nLoraldiaren lehen etapa XIX.Mendearen erdialdetik Lehen Mundu Gerrara (1914) hedatzen dira. Aldi horren hasietan Amerikarako emigrazioa asko murriztu zen, arrazoiak Borboitarrek Espainia populatzearen aldeko politika egiteagatik, kanpoko emigrazioari oztopoak jartzeagatik… antzinako koloniek independentzia lortu izana. 1853 tik aurrera. Egoera aldarrikatu zen. Emigranteen profila: gizonezkoa, gaztea, ezkongabea, prestakuntza-maila txikikoa, nekazaritzan aritzen zena. –Ozeanoz gaindiko emigrazioak behera egin zuen bi mundu gerren artean (1914-1945). -1945-1960 bitartean, ozeanoz gaindiko migrazioa berreskuratu egin zen (loraldiaren bigarren etapa), arrazoiak Espainiatik askatasunez irteteko baimena, NBEk nazioarteko blokeoa Espainiari kentzea eta Estatu Batuek Francoren erregimenarekiko jarrera aldatzea. -1960tik 2008ra ozeanoz gaindiko emigrazioak behera egin zuen, Latinoamerikako ekonomiak gainbehera, Europarako emigrazioarekin lehia zuelako eta Europa ekonomikoki indartu zelako. Zifrak oso txikiak ziren eta itzulerak nagusitu ziren.\n-XX.Mendearen erdialdera arte migrazioa urria urtarokoa, batez ere Levanteko landa ingurutik Frantziara jotzen zuten. Nekazariek, eraikuntzako langileek eta etxeko zerbitzuko neskek osatu, Gerra Zibileko errefuxiatu politikoek. Bigarren Mundu Gerra amaitu eta ondorengo urteetararte luzatu zen. -1950-1973 bitarteko aldian momenturik handiena gertatu zen. Jaitsiera 1964-1968 bitartean, Espainiako lehenengo Garapen Planaren hasierarik lanpostuen eskaintzak gora egin. Europan zegoen krisi ekonomikoaren eraginez emigranteen itzulerak ugaritu ziren. Emigrazioak jarraitu egin zuen, urtebeteko iraupena edo luzeagoa zuten kontratuekin. 1973tik aurrera, hasieran, Europarako emigrazio iraunkorrak behera egin zuen. Krisi ekonomikoak, martxan jarri zituzten inmigrazio politikoen ondorioz. 90.Hamarkadetatik aurrera, aldi baterako emigrazioa puntuala eta minimoa zen. Espainia ez zen emigrazio-herrialdea izan, oparotasun ekonomikoko une bat ezagutu zuelako. Andaluziako eta Galiziako gizonezko batzuk joaten ziren nekazaritza, industria eta eraikuntza. -2008tik, krisi ekonomikoaren ondorioz, aldi baterako eta mugagabea den emigrazioa dago. Espainiatik Europako estatu ezberdinetara. Formakuntza oneko arrazoiak ondo prestatutako eskuen falta, kanpoen enplegu hobeak, Espainiako bizi-mailaren jaitsiera…\nemigrazioa inmigrazioa Ozeanoz bestaldeko emigrazioa Landa emigrazioa Kanpo migrazioak Emigrazioa Latinoamerikako biztanleria Migrazioa Kanpoko migrazioak loraldiaren lehen etapa Barruko migrazioak


This entry was posted in Abeslari gazteak, Bitxikeriak, Moda, Pertsonaia ezagunak and tagged la oreja de van gogh, Leire Martinez on 11 apirila, 2018 by Lady Rox.\nThis entry was posted in Abeslari gazteak and tagged bikote berriak, rihanna on 28 ekaina, 2017 by Lady Rox.\nThis entry was posted in Pertsonaia ezagunak and tagged pertsonaia ezagunak banaketak harremanak on 27 abendua, 2016 by Lady Rox.\nThis entry was posted in Pertsonaia ezagunak and tagged berta vazquez, mario casas on 13 abendua, 2016 by Lady Rox.\nThis entry was posted in Abeslari gazteak, Pertsonaia ezagunak and tagged Madonna, sexua on 20 urria, 2016 by Lady Rox.\nMiley Cyrusen gehiegikeriak\nMiley Cyrusek, berriro ere, sutan jarri du Internet. Mundu osoan zehar zabaldu da abeslariak aspaldiko kontzertu batean erakutsitako jarrera.\nEsan bezala, irudiak duela bi urtekoak dira, baina oraintsu ari da mugitzen bideoa.\nLondresen, 2014an, “Bangerz Tour” biraren baitan hartutako irudiak jasotzen ditu grabazioak, non publikoari bere gorputza eskaintzen dion Cyrusek. Hain zuzen ere, bularrak ukitzen dizkiote jarraitzaileek, baita alua ere.\nEgia esan, iskanbilatsua da kantariaren jarrera, nahiz eta ez den era horretako egoerak sortzen dituen lehenengo aldia.\nAzkenaldian, ostera, ez da agertokira atera; aitzitik, AEBko komunikabideek diote orain arte bizitako etapa zoroarekin jarraitu nahi duela. Nolanahi dela, dirudienez, haren mutil-laguna ez dator bat jarrera horrekin.\nThis entry was posted in Bitxikeriak and tagged Miley Cyrus on 17 urria, 2016 by Lady Rox.\nThis entry was posted in Pertsonaia ezagunak and tagged adarrak, bikotea, desleialtasuna, harremanak, paulina rubio on 10 urria, 2016 by Lady Rox.


Alde Zaharra eta Santutxu auzoen arteko igogailu berria inauguratu dute - Uriola.eus\nAlde Zaharra eta Santutxu auzoen arteko igogailu berria inauguratu dute\nuriola.eus 2018-11-12 13:09 Udal gaiak Bilbo\nBilboko Udalak, gaur, Atxuriko auzoan irisgarritasuna hobetzeko plana burutu du, igogailu berri bat abian jarriz, Alde Zaharra eta Santutxu ororentzako irisgarritasunez lotuko dituena, Basobide kaletik hasi eta Solokoetxeraino.\nIgogailuak 28 metroko garaiera aldea iragan behar du. Kabinan 21 lagun sar daitezke, eta gainerako igogailuetan bezala, denbora errealeko zainketa sistema bat, argindarrez etengabe hornitzeko sistema bat eta kabinaren barnealdearekin komunikatzeko sistema bat edukiko ditu. Obra honek 561.628 euroko inbertsio bat eragin du, eta Bilboko Udalak inbertsioaren % 55 jarri du, eta Antiguo Berri sustatzaileak % 45a, proiektua idazteko eta obra zuzentzeko aholkularitza tekniko guzti-guztiaz gain.\nIgogailua elkarlan publiko-pribatuaren emaitza da, eta Surbisak kudeatzen du, Enkarnazio Parkean egitekoa den hiri-jardun orokorraren barruan, zeina Bilboko Udalak Antiguo Berri sustatzaileari agindu baitzion. Zehazki, epe luzeago batean egitekoa zen plazatxo baten hirigintza-kargaren ordez, igogailu publiko bat eginarazi da, Atxuri eta Santutxu lotuko dituena Basobide kaletik hasi eta Solokoetxeraino.\nEra horretan, hobetu egingo da bi auzoetan bizi diren bizilagunek erruz erabiltzen dituzten ekipamendu publikoen arteko komunikazioa, hala nola Solokoetxeko osasun-etxea, irakaskuntzako ekipamenduak, Atxuriko kirol guneak, Euskotren geltokia eta tranbia, eta abar.


Clínica Dental Joxe Mari Iriondo - San Sebastián - Donostia - Hazkuntza faktoreak, prgf-endoret\nHazkuntza faktoreak, PRGF®-Endoret®\nEhunak birsortzeko hazkuntza faktoreetan oinarritutako teknika bat erabiltzen dugu, gure kasuan hezurra eta hortzoia birsortzeko.\nHazkuntza faktoreak plaketetan doan molekula sail bat da. Antzinan plaketen funtzio bakarra odola koagulatzea besterik ez zela pentsatzen zen. Gaur egun jakin badakigu beraien barruan granulo-piloa daramatela, dirudienez konplexuak diren molekulez beteta, hurrengo funtsezko funtzioak betetzen dituztenak: zauriak detektatu, beraien okerragotzea gelditu, zaintze prozesua hasarazi, zelula birsortzaileak piztu, birsortze horren ordena arautu eta modelatu, honela naturak behar duen denborarekin, lehengo zauriaren arrastorik geratu gabe ehun berri bat sortzeko.\nGuk PRGF®-Endoret® teknika erabiltzen dugu eta zertan datza: pazienteari odol-ateratze txiki bat egin eta odol hori zentrifugatzen dugu, soberan daukana deuseztatzen dugu (inflamazioaren arduradun diren globulu txuriak eta O2 eta O2Cren transportearen arduradun diren globulu gorriak) plaketak igeriten ari diren plasma lortu eta bereizten dugu, kontzentratu eta baita koagulatu ere. Orain ahoko nahi dugun lekuan, nahi dugun loditasunarekin ipini dezakegu.\nAin erraza den teknika honi esker organismoa berak daukan birsortzeko gaitasuna konzentratu eta hainbat aldiz bidertu daiteke beharra den lekuan, adibidez hortzagin bat kentzerakoan sortzen den zuloan edo sartu behar dugun inplantearen lekuan etab. Horretaz gain prozesua azeleratzen du, ehun-mentuen eramaile eta finkatzaile bezala lan egiten du, etb.\nInformazio gehiago ikusi BTI-en\nHemen erabiltzeko prest dagoen tresneri guztia ikus daiteke:


Aurtengo Santakurtzetan, Ardanza Lehendakariaren parkean irailaren 9an, 10ean eta 16an joko duten musika taldeak hautatzeko botaketa martxan jarri da https://erabaki.galdakao.eus/processes/santakurtzak2022 web gunearen bitartez. Bozketa maiatzaren 19ra arte egongo da zabalik.\nProzesuaren helburu nagusia da Galdakaoko bizilagunak jaietarako musika taldeen hautaketan parte hartzea, horretarako Ardanza Lehendakariaren parkeko kontzertuetarako aurrekontu osoaren %55 galdakoztarren aukeratutako hiru kontzertu antolatzeko bideratuko da.\nHiru egunetako kontzertu horiek erabakiko dituzte herritarrek, botoa emanda (pertsona bakoitzak egun bakoitzerako talde baten aldeko botoa eman ahalko du, gehienez). Honakoak dira botoa emateko aukerak:\n📆 Irailaren 9an:\n📆 Irailaren 10ean:\n📆 Irailaren 16an:\nKontzertuak aukeratzeko prozesua herritarrek egindako proposamenekin hasi zen, eta behin horiek aztertuta, hainbat irizpide kontuan hartuta (hala nola emakumeen parte-hartzea bermatzea, aurrekontuaren egokitzapena, musika-estiloa eta jarrera diskriminatzaileak sustatzen dituen musika-talderik ez egotea), egun bakoitzerako hiru talde aukeratu ziren, Jai Batzordearekin batera. Hori behin eginda, herritarren bozketa hau egingo da kontzertuak hautatzeko. Beraz, Jai Batzordearen parte hartzea handiagoa izango da, eta herritarrek egindako proposamenen artean egingo dute herritarrek aukeraketa.\nJaietako kontzertu nagusia, berriz, Galdakaoko Udalak erabakiko du Jai Batzordearekin batera.


"Euskofest herriko jaien programen kudeaketa errazteko sortu dut" - Aiaraldea.eus\nJON INAZIO SANCHEZ (Laudio, 1985) Euskofest aplikazioa sortu du. Bere helburua da, ahal duen einean, jai guztien berri ematea da eta jai egitarau guztiak jasotzea horren bitartez.\nLehenik eta behin, festen programak egiten dituzten organismoentzat web aplikazio bat garatu dut. Horri esker, ordenagailuen bidez jaien programak kudeatu daitezke: jai egunak zehaztu eta ekitaldiak ezarri (kontzertuak, batukada, su artifizialak...).\nBestalde Android app interesgarri bat garatu dut, festen programak kontsultatzeko. Kontuan izan dut ia jende guztiak Android sistema eragilea duen smartphone-a duela Kantar empresaren esanetan.\nNondik atera duzu ideia?\nEuskofest proiektua 2012ko udan jaio zen, behintzat, nire buruan. Hurrengo urteko proiektuan pentsatzen hasi nintzen, izan ere, ezinbestekoa iruditzen zitzaidan behin betiko ideia aukeratuta egotea azkenengo kurtsoa hasi aurretik.\nBat-batean, herri zein hirien festa programak paperean bakarrik kontsultatu zitezkeela konturatu nintzen.\nSoilik herri batzuen programen aplikazioak deskargatu ahal ziren. Eta momentu hartan edonork eduki zezakeen smartphone bat, beraz, parada galanta ikusi nuen. Hortik aurrera, ordenagailuan diseinuak egiten hasi nintzen.\nNoiz egongo da proiektua ezagutzeko aukera? Zein momentutan dago orain proiektua?\nProiektua jada martxan dabil, pasa den urteko irailaz geroztik. Hilabete horretan defendatu nuen proiektua Deustuko Unibertsitatean bertan.\nHain zuzen ere, Android aplikazioa Play Store-an eskuragarri dago. Egia esanda, diseinuari dagokionez pobre dago, baina azkenengo asteetan hori hobetzen egon naiz.\nDena den, punturik garrantzitsuena edukiaren kontua da. Informatikaren munduan, edukiak itzelezko garrantzia dauka, datu errealak existitzen ez badira ez dago programa frogatzeko aukerarik.\nGabezia hori ekiditeko web aplikazioa sortu nuen, udalek beraiek erabiltzeko diseinatuta dago. Horren ildotik, nire tresna erabiltzeko inguruko herrien udalen inplikazioa egotea gustatuko litzaidake, beren herrien festen programak "Interneten" ipintzeko. Edo, gutxienez, beraien herriaren festen programak ahal bait lehen luzatzea espero dut.\nZein ezaugarri izango ditu?\nMomentuz, dituen ezaugarriez hitz egin dezakegu. Aplikazioaren mekanika sinplea da:\n1) Kontsultatu zeintzuk dira publikaturiko Festen programak.\n2) Programa festa aukeratu.\n3) Programa festa jeitsi.\n4) Programa festa ikusi.\nAplikazioa erabiltzeko, 1, 2 eta 3. pausoetan bakarrik da ezinbestekoa Internet konexioa izatea. Festen programak kontsultatzeko, aldiz, ez da beharrezkoa.\nFesten nazioarte mailan zabaltzea sustatzeko, programak hiru hizkuntzatan egotea beharrezkoa da (eta horrela adierazi nahi izan dut): ingelesa, gaztelania eta, nola ez, euskara. Erabiltzaileak gustukoen hizkuntza aukeratu dezake.\nJaien inguruan, informazio orokorraz gain (deskribapenak, jai egunen izenak...), modan dagoen geokokapena ikus daiteke, hala nola Jaien edota ekitaldi jakin baten kokapena.\nBestalde, nahiz eta ezaugarri basikoak izan, makina bat ideia ditut bueltaka nire buruan: twitter/google+/facebook-erako integrazioa (konpartitzeko aukera), herrietara abiatzeko azalpenak, festa bakoitzeko txata ezartzea, udalentzat estatistikak biltzeko aukera, etab.\nSakelakoetarako aplikazioa egokitzen ari zara. Teknologia berriak gako al dira gaur egun?\nJada, teknologia berriek itzelezko garrantzia dute, eta gero eta garrantzitsuagoak izaten jarraituko dute. Azkenengo urteotan aurrera pausu nabarmenak egiten ari dira: pentsa hamar urteotan zer nolako aurrera pausuak eman diren, Nokia telefonoetatik Android edo iOS smartphone-etara. Teknologia aldetik, ez daukagu Internetera sartzeko aukera bakarrik, gero eta prozesatzeko gaitasun handiagoa dugu, kable barik komunikatzeko aukera, abiadura handiko sareak... Orain modan 2.0 Web-a dago eta, ziur asko, bihar Gauzen Interneta izango da: objektu guztiak konektatuta egongo dira: kotxeak, frigorifikoak, eta abar beraien artean komunikatu ahal izango dute.\nIngeniaritza informatikoan laguntza ala oztopoak, zer daude gehiago?\nIngenieritza Informatikoan, hasiera hasieratik, nahasketa xelebrea nabaritu izan dut. Irakasleak, normalki, gazteak dira eta laguntzeko prest egoten dira momentu oro. Baina badira oztopoak. Besteak beste, Informatika zientzia edota ingeniaritza gaztea delako, urte batzuk pasa beharko dira heldutasunera heltzeko.\nAurrera begira, baduzu beste egitasmorik buruan?\nPertsonalki, ez daukat oso garbi lan egin ala zertxobait gehiago ikasi nahi dudan. Oraintxe bertan, Bilboko enpresa batean 3 hilabeteko praktika batzuk egiten ari naiz. Praktikak amaitu ostean, ingelesezko azterketa ezagun bat egingo dut.\nEuskofest proiektuaren inguruan, nire egitasmoen barruan honi hobekuntzak egitea dago.\nZehaztu nahiko nuke aplikazioa jaisteko eta erabiltzeko muxutruk egin daitekeela (publizitatea egon baitago). Proiektua hazten aurrera joan izanez gero, dirua biltzeko saiakerak burutu beharko ditut, baina beti muxutruk erabiltzeko aukera izango da.\nBerriak ala informazio gehiago nahi izanez gero, twitterren jarrai nazazue @euskofest -en. Momentuz, euskofest proiektuaren web gune publikoa ez dago martxan.


Ino Galparsoro aske geratu da 30.000 euroko fidantza ordainduta - GARA\nEzker abertzalearen aurkako erasoa\nIno Galparsoro aske geratu da 30.000 euroko fidantza ordainduta\nIno Galparsorok, hiru hilabete espetxean pasa ostean, atzo iluntzean utzi zuen Soto del Real espetxea. Atarian zain zituen senide eta lagunak. Eguna luzea izan zen beraientzat, eguerdian jakin zuten Auzitegi Nazionaleko Santiago Pedraz epaileak aske uzteko agindua eman zuela, baina aurretik 30.000 euroko fidantza ordaindu behar izan zuten. «Indartsu eta etxera itzultzeko gogoz» zegoela nabarmendu zuten espetxe aurrera bildutakoek.\nIno Galparsoro Arrasateko alkateak atzo gauean utzi zuen Madrilgo Soto del Real espetxea, 21.20ean. Ordurako espetxe aurrean zain zituen bere senide, lagun eta zinegotzi kideak, eta besarkada artean egin zituen askatasunean lehen pausoak. Tartean zegoen Xabier Zubizarreta alkate ohia. «Indartsu eta etxera iristeko desiratzen dago», adierazi zion GARAri Euskal Herrira bidean zirenean. Galparsororen senide eta lagunentzat espero zitekeen sorpresa izan zen; «gisa honetako sorpresak hartzeko egun guztiak dira onak», nabarmendu zuten. Herrian ere aurreikusita zegoen lehen harrera egitea.\nOrdu batzuk lehenago, Iñigo Iruin abokatuak adierazi zuenez, atzo 13.45 aldera jaso zuten Pedrazen erabakiaren jakinarazpena, eta segituan egin zituzten\nfidantzaren ordainketa eta gainerako gestioak.\nEz zituen ezustean harrapatu, Iruinek uztailaren hasieran egindako eskaera bati erantzuten baitio erabakiak. «Une honetan espetxeratze aginduaren kontrako apelazio errekurtsoa tramitatzen ari zen –aurretik erreformako errekurtsoa jarri zuten, eta Garzonek ezetsi egin zuen–; baina bitartean, pasa den uztailaren 10ean, beste eskaera bat egin genuen bere garaian kartzelatzeko kontuan hartzen ziren arrazoiak ez zirela agertzen eta aske geratzeak ez zekarrela arriskurik esanaz». 30.000 euroko fidantza ezarrita, Arrasateko alkatea aske uzteko eskaera pasa den astean egin zuen fiskalak, baina azken egunetako polizia operazioak atzeratu egin du erabakia.\nAutoan zehazten denez, Galparsorok auzitegira sinatzera joan beharko du hamabostero, pasaportea utzi beharko du, eta ezingo ditu Estatu espainoleko mugak zeharkatu.\nPasa den apirilaren 30ean espetxeratu zuen Baltasar Garzon epaileak Ino Galparsoro «EAE-ANVren jarduerak eteteko agindua urratzea» eta «talde terroristarekin kolaboratzea» leporatuta. Gisa horretan amaitu zen bi hilabete eskas lehenago, martxoaren 7an, Isaias Carrasco PSOEko zinegotzi ohia ETAk hil ondoren Galparsororen aurka abiatu zuten jazarpen kanpaina.\nArrasaten hasi, eta ondoren beste udal batzuetara zabaldu zen «mozio etikoa» izan zen kanpainaren abiapuntua. EAJk eta PSEk aurkeztutako mozioan, besteak beste, gobernu karguetan dimisioa aurkezteko eskatzen zieten ETAren indarkeriaren gaitzespena adierazten ez zuten zinegotziei. Bi alderdiok bultzatutako testuak ez zuen aurrera egin, ordea, soilik bi alderdi horiek eman baitzioten aldeko botoa Arrasaten.\nSei egun geroago Galparsoro Madrilgo Auzitegi Nazionalean deklaratzera deitu zuten. Bezperan oraindik ez zekiten ondo zergatik zen deialdi hori, baina salatu zuten, mozioen bidez lortu ez zutena, «Garzonen bidez, Auzitegi Nazionalaren bidez», lortu nahi zutela.\nApirilaren 30 hartan Galparsoro goizean goiz sartu zen epaitegian eta eguna bertan pasa ostean, gauean, Garzon epaileak baldintzapeko kartzelatzea agindu zuen Arrasateko alkatearentzat. Soto del Real espetxera bidali zuen «EAE-ANVren jarduerak eteteko agindua urratzea» eta «talde terroristarekin kolaboratzea» egotzita. Halaber, Arrasateko udaletxean miaketak egin zituen poliziak.\nErabaki horrek makina bat mobilizazio eragin zituen, besteak beste, maiatzaren 8an Arrasaten egin zen greba orokorra.\nGalparsororen atxilotzeak era berean, asko aldrebestu zuen gobernu taldearen jarduna. Alkateordeak, Oihana Aranburuk, hartu zuen alkatetza, haren ordezko gisa, eta ezker abertzaleko zinegotziak Talde Mistora pasatu ziren.


Perfumea - Librería papelería El Arruí\nJean-Baptiste Grenouille da eleberri honetako pertsonaia nagusia. Usaimen ezin bikainagoaren jabe da eta edozein lurrin aditu eta ezagutu dezake, baita paretaz bestalde egonda ere. Berak, aldiz, ez du inolako usainik. Bere bizitza, jaio aurretik ere, krimenak markatua da. Bere amari burua moztu zioten Jean-Baptisteren lau anai-arrebak hiltzeagatik, eta bera ere doi-doi libratu zen patu horretatik. Jende-hiltzea da bere bokazioa, hildakoaren usaina era horretan bereganatuko duelakoan. Helburu hori hartuta, gero eta heriotza lazgarriagoak eragiten ditu bere inguruan. Perfumea genero beltzeko eleberria da, ez dago dudarik; azken batean, hiltzaile baten historia da, baina askoz gehiago ere bada: artista handi baten maisulana.


Zazpi hautagaitza dagoz Galdakaoko Udalak bultzatutako II. Berdintasun Saria irabazteko\nAzkenean, zazpi hautagaitza izango dira Galdakaoko udalak bultzatutako II. Berdintasun Saria eskuratzeko, proposamenak biltzeko hasi dan parte-hartze prozesua amaitu ondoren. Ekimen honetan berrogeita hamar bat personak parte hartu dau eta, martiaren 15ean, saria banatuko dan ekitaldi instituzionalean amaituko da.\nProposatutako zazpi hautagaitzak ondokoak dira:\n-Mireia de diego\n-Ibaizabal saskibaloi taldea\n-Usansolo racing taldea\n-Argizai skaut taldea\nHerritarren parte-hartze prozesua amaitu ondoren, epaimahai bat izendatuko da: emakumeen alkarteetako ordezkari bi, Galdakaoko kultur edo kirol alkarteetako ordezkari bi, Korporazioko zinegotzi bi, Batzordearen presidentea eta Arloko teknikaria. Martiaren 12an egingo dan bileran, hautagi saritua aukeratuko da hiru egun beranduago Torrezabalen jakinarazoko da.\nSari hau ematea arautzen daben oinarrien arabera, hautagaitzek ondoko baldintzak bete behar dabez:\n-. Galdakaon erroldatuta edo egoitza soziala izatea.\n-. Baloragarria dan ekintza zehatzen bat egin izanagatik saria jasotzea proposatzea.\nSaria emoteko ezarritako irizpideak ondokoak dira:\nA-. Jarduera, ekintza, lana edo proiektuaren berezko garrantzia:\n1. Baloreak aldatu eta estereotipo matxistak gainditzeko bultzatzea.\n2. Indarkeria sexista eta kultura matxista gaitzesteko jarrera aktiboa agertzea.\n3. Emakumeen ahalduntzea sustatzea.\n4. Desbardintasun, kultura matxista eta indarkeria sexistaren aurkako jarrera kritikoa, proaktiboa eta konprometidua adierozotea.\nB-. Proposatutako jarduerak, ekintzak, lanak edo proiektuak jendartean daukan oihartzuna eta eragina.


Ezagukizun den tokia hotza izaten da sarritan. Halako ilunabar ainube batek hartzen du norbere barrua eta falta izaten da iraganean utzitako pertsonena.\nHalaxe bizi izango zituzten Bilbotik ateratako haur haiek bidaia hartako lehen egunak. Dena den, ume askorentzat atsedena ere izan zela helmugara iristea, jakitea Gante izango zela beren etxea, denboraldi baterako behintzat. Izan ere, ez ziren helmugara berehalaxe iritsi. Arroxelan lehorreratu eta Frantzia osorik zeharkatu behar izan zuten. Belgikara iritsita, txertoak hartu eta berrogeialdia igaro behar izan zuten kostaldeko kolonia batean. Handik sakabanatu zituzten Belgikako hiri desberdinetara, tartean, tren bete Gantera.\nBelgikara iritsitako 3.278 haurretatik hiru bat mila familiatan hartu zituzten, ez ziren eskoletan edo umezurtz-etxeetan egon, esate baterako, Frantzian errefuxiatu zirenei jazo zitzaien bezala. Ganten, guraso berri gehienak Belgikako Alderdi Sozialistako kideak ziren. Horiez gain, baziren komunistak eta erakunde katolikoetako bolondresak ere. Haurrek zorte ona izan zuten familiekin, nahiz eta baziren gutxi batzuk diruagatik jaso zituztenak, umeok etxean izatearren diru laguntza ematen baitzieten erakundeek, eta ume horien bizipenak ez ziren hain gozoak izan. Halaxe, mirantetarren ahizpetarik bat alaba baten moduan hartu zuten dendari batzuen etxean; dena eman zioten, ikasketak ordaindu, karrera bat. Aitzitik, beste ahizpak senperrenak ikusi zituen; zerbitzari lanak egitera behartzen zuten neskatoa, etxea garbitzera, animaliak jeztera, etxe ondoko baratze estuan lan egitera. Gogoangarria da, euskal umeak jaso zituzten familien artean, Bruselako Eeckman senar-emazte judutarren ahalegina; eurek sei seme-alaba izanik ere, babesean hartu zituzten beste zortzi euskal haur. Aita merkataria zenez, dirua egin zuen nazioarteko salerosketetan. Ezkertiarra zen ideiez, eta judua, gauzarik okerrena nazientzat. Bigarren Mundu Gerrak ez zien onik ekarri eeckmandarrei. Heriotza esparruetan hil zituzten guraso biak.\nEzari-ezarian, handitzen zihoazen haurrak eta egoera berrira moldatzen. Sorterriko eta Flandriako zuhaitzek ez zuten gerizpe bera, bizimodua oso desberdina zen Bilbon eta Ganten. Ogi zuria izan zen lehenengo ezusteko ona, Bilboko gerrako egunetan beltza baino ezin zuten-eta dastatu. Orobat, etxean jostailuak edukitzea. Bakoitzak berea gainera. Horrelakorik pentsa ere ezin zezaketen Euskal Herrian. Etxeko jolas haiek, halako epeltasuna, nolabaiteko segurtasuna ematen zieten haurrei. Hara joandako euskal haurrentzat horixe izan zen aldaketa nabarmenena: jostailuak zeuzkaten; ez zuten kalean jolasten, Bilbon bezala, herdoildutako burdinazko gurpilekin edo trapu zaharrez egindako pilotekin. Ganten olgetarako eskura zituzten andrakiletak, kamioi txikiak, garabiak, bizikletak; nahiz eta gurasoak langile klasekoak izan. Familiarekin, gainera, denbora asko igarotzen zuten, asteburuetan batik bat. Sorterrian ez, ordea; gurasoak urrun egoten ziren une oro, ez zuten haurrekin jostaketan bat egiten, beren unibertso txikian agintearen irudia baino ez ziren. Baina Belgikan arrunta zen haur andana biltzea etxe batean igandean eta han olgetan aritzea, barruko geletan edo lorategian. Neba-arrebak, lehengusuak, lagunak, ume aldrak elkarrekin.\nNozitu zuten beste aldaketa handia kulturari zegokion, esan nahi baita, kultur ikuskizunak famili giroan gozatzeko zaletasun hori. Umeekin zinemara joateko ohitura zuten Ganten, haur antzerkia ikustera edo dantzatzera. Eta, jakina, Vooruiteko Balzaal hartara behin baino gehiagotan bueltatuko zen Karmentxu Cundin. Gurasoak eta haurrak, denak nahasian, baltsean aritzen ziren han. Ganten estreinako gogoan hartu zuen beirate hura bestelakoa irudituko zitzaion Karmentxuri, atzera ere ikusi zuen aldian. Feestlokalvanvooruit egoitzakoa zen dantza-gela hura. Flandriako Alderdi Sozialistaren eraikina. Beharginentzat ekitaldiak antolatzen zituzten bertan: hitzaldiak, zinema emanaldiak, dantzaldiak. Baita haurrentzako urtebetetze ospakizunak ere. Gizon talde bat gurpil handi bati tiraka bandera gorri harro baten abaroan. Baita emakume gihartsu bat ere, haurra besoetan. Etorkizunaren gurpila, bazetorren askatasunarena. Ez, dagoeneko Karmentxuri ez zion beldurrik ematen gurpil hark.\nNeba Ramonek ere ez zuen zorte txarrik izan familia berriarekin. Georges Roels izeneko gizon baten etxean egotea egokitu zitzaion Karmentxuren nebari. Usoak maite zituen Roels zaharrak. Usategia zeukan etxeko baratze txikian eta bertan hezten zituen hegaztiak.\n— Mezuak bidaltzen al dituzue? —galdetu dio Ramonek Roels jaunari, usategian hegaztiak gobernatzen dabiltzalarik.\n— Noiz edo noiz.\n— Gustura bidaliko nioke mezu bat amonari etxera.\n— Zer esateko? —bota dio gizonak, bizkarra emanda, garbiketa egiten jarraitzen duela.\n— Bere hutsunea daukadala baina pozik nagoela.\nRoels jaunak hasperen egin du.\n— Idatzi papertxo batean —diotso isilune baten ostean, besoak zereginetan, burua bueltatu gabe— eta usoaren hankari lotuko diogu.\nLaster itzuli da Ramon etxe barrutik paper zati batekin. Usorik bulartsuena hautatu du mutilak eta papertxoa jarri diote hankan, haritxo batekin lotuta. Aita Roelsek eskuetan hartu du usoa eta bota du airera.\n— Zoaz Bilbora!\nRamonek beirazko begiekin so egin dio usoari, hegaz badoala. Distira egin diote begiek, usoak hegoak zabaltzen dituen bakoitzean. Roels lurrera makurtu da. Badaki laster bueltatuko dela hegaztia, etxeko teilatura baino asko harago joan gabe.\nRobert gaztea ez zen ordura arte sekula egon bigarren hezkuntzako Ottogracht ikastetxeko zuzendariaren bulegoan. Zentroaren alde hori erabat ezkutua zen ikasleentzat. Beste mundu bat, ikastetxe berean, helduen esparrua, boterearena. Toki mitikoa zen ikasleentzat, esamesak baino ez zituzten kontatzen zuzendariaren bulegoari buruz, zigorren bat zela medio ikasle okerren batek kontaturiko irudimenez betetako testigantzak.\nBaldosa zuri-beltzen korridore luzean entzun du Robertek bertaraino eramango duen idazkariaren zapaten hotsa. «Itxaron hemen». Studieprefect jartzen duen bulegoaren atarian geratu da Robert. Hormari lotutako banku batean esertzeko eskatu diote. Bere buruari galdetzen dio zergatik hots egingo ote dioten bertara. Ezer txarrik egin ez duenez, lasai dago. Baina badu ezjakintasunak sortzen duen urduritasun zimiko bat. Jesarririk, itxaron gelako hormei begira dihardu. Kaobazko ebanisteria finez apainduta dago, Ganteko komertzianteen jauregietan garai batean jazo ohi zen legez. Bere etxeko hormetako paper merkean pentsatu du Robertek. Hilerriaren ondoan eraikitako oholezko etxe xumean, Ferrerlaan kalekoan. Francesc Ferrer Bartzelonako pedagogoari gorazarre egiteko jarri zioten izena estratari. Bartzelonako Aste Tragikoaren arduradunetako bat izatea egotzi zion Gobernuak eta, ondorioz, exekutatu egin zuten, nahiz eta nazioartean protesta handiak izan hura askatzeko eskatuz. Anatole France idazleak berak Ferrerren alde idatzi zuen gutun publiko bat, Dreyfus kasuan Emile Zolak idatzitako J'accuse haren tankeran.\nRobertek bulegoko gauzei begira jarraitzen du. Beheko su dotorea, eta haren gainean margo bat. Urteen joanak ilundu egin du oihala, hautsak eta kedarrak kalteturik. Neguko eszena bat dator koadroan. Lehen planoan gizonezko bat eta emakumezko bi ageri dira solasean. Ez dute aldarte txarrik. Atzealdean, bi isurkiko harrizko zubia; azpitik, ibaia. Koadroaren eskuma aldean, bazter batean, bi gizon oinetakoak janzten. Oinetakoak ez, hobeto erreparatu dio Robertek: patinak dira. Ibaia izoztuta dagoela ematen du, eta haren gainetik dabil jendea, patinetan. Soineko eta kapeletan arreta jarriz gero, kapa luzeak dituzte eta hiru puntako sonbreiruak, XVIII. mendeko estanpa bat izan behar luke, pentsatu du Robertek.\nHerman adiskidea hartu du gomutan berriz ere. Patinatzaile baldarra da laguna, mundu zabalean ez da baldarragorik. Gustuko zuen izotz gainean haren atzetik ibiltzea, hala ere. Elkar besarkatzea lurrera erortzen ziren bitartean, barrez lehertzen. Behinola gainera erori zitzaion Hermanen gorputz handia. Aurrez aurre geratu ziren. Herman ezpainetara begira geratu zitzaion une batez. Ez zituen begiak ahotik kentzen. Segundo luzea izan zen hura. Gero, jaiki egin zen eta besotik heldu zion Roberti.\n— Tira, gora!\nEz zuen sekula ahaztuko Hermanen begirada hura.\n— Robert Mussche? —deitu dio idazkariak.\nSartu da zuzendariaren bulegoan. Kaleko auto eta gurdien mugimendua ikusten da leihoetatik. Harritu egin du kanpotik datorren bizitasunak. Ikasleen geletatik ez da ezer ikusten, barruko patioetara mugatzen baita beraien ikuspegia. Kalera begira, gogora etorri zaio, lipar batean, nola lehen hezkuntzan eskolako lehenengoa izateagatik hiri osoan barrena buelta bat eman zioten kalesa batean. Auzotik atera eta erdigunera ekarri zuten, eta gero kanal bazterretatik. Horixe izaten zen garai hartan ikasle onena saritzeko manera bitxia. Eta gomutan du, halaber, hirian itzuli luzea eman ondoren, nola lurrean etzanarazi zuten eta estali zioten gorputz osoa liburuz, etxeko liburutegiko lehen aleak izango ziren liburu haiekin. Urrez estali beharrean, liburuz.\nFeytmans zuzendariak aintzakotzat zuen Robert; ikasle fina zen, ez zen klasean bazterrak nahasten ibiltzen zen mutil horietakoa. Taldeko azkarrena izaten zen gehienetan. Hamabost urterekin, apendizitisak jota, ospitalean igaro zituen egun amaiezin haietan bisitan joan zitzaion Feytmans. Heziketak eskatzen dituen hiru lau esaldi bota eta ateneora bueltatu zen zuzendaria. Ez zion gauza berezirik esan, baina keinu hura, eskolako zuzendaria berarengana joatea, estimatu zuen Robertek.\nIkaskideak ere joaten zitzaizkion bisitan, denen artean Herman handia buru. Ospitalera joaten zirenean jolas usaina ekartzen zuten lagunek, kaleko hatsa, eta gustuko zuen Robertek usain hori, faltan botatzen baitzuen eguneroko bizitza. Mutil koskorren izerdia, tinta eta neguko freskura nahasten zituen lurrin hura.\nFeytmans jaunak idazmahai aurreko aulkian esertzeko gaztigua egin dio mutilari, esku ahurra zabalduta. Robert haren eskuari begira geratu da: atzamar laburrak ditu, haragiak ia estali egiten dio ezkontzako eraztuna. Ezingo duela atera bururatu zaio Roberti.\n— Jakin dut zure aitarena.\n— Okerragoa ere izan zitekeen. Bizirik dago behintzat.\n— Bizitzak batzuetan halako gauzak ekartzen ditu...\nRoberten aitak lan istripua izan zuen oihal lantegian eta birikietako bat oso minduta zeukan geroztik. Fabrikako lanak utzi eta emaztearekin batera patata frijituen gurditxoarekin moldatzen zen sos batzuk ateratzeko; baina itxura guztien arabera, ez zen nahikoa familia osoaren betebeharrei aurre egiteko.\nFeytmans zuzendaria aulkitik altxatu eta leiho ondora hurreratu da. Kalera begira jarraitu du berbetan:\n— Kontua da norbaitek eraman beharko duela eguneroko ogia zuen etxera.\n— Halaxe da —esan dio Robertek ahopean, aulkitik mugitu gabe.\n— Banque Nationale-ko zuzendariak gazte azkar eta langileak eskatu dizkit. Aproposa zinateke lan horretarako.\nBulegotik irten zenean, Robertek negar egin zuen amorruz. Alde batetik, egia da, lana izango zuen etxekoei laguntzeko. Beste alde batetik, tamalez, ezingo zuen ikasten jarraitu, unibertsitate karrera bat izan. Haurtzarotik izan zuen ametsa ezin izango zuen bete. Baina konturatzen zen ezin ziola ezetzik esan zuzendariaren proposamenari. Onartu egin behar zuen aukera, bere anbizioek ez zuten hainbesteko garrantzia. Bere premia zuten etxean eta premia horri jaramon egin behar zion. Azken urte haietan Hermanekin izandako elkarrizketa luzeak hartu zituen gogoan, kanal ertzetik paseoan zebiltzala jaiotako hitzak.\n— Robert, zure ustez, zerk mugiarazten du mundua? —galdetu zion Hermanek halako batean—. Nietzschek zioenez, ezkutuko indar hori boterea da; Marxen ustez ekonomia da; eta Freuden aburuz, maitasuna. Bada, zein dago zuzen zure ustez? Zerk bizi gaitu?\n— Eta zuk zer uste duzu? —bota zion Robertek, denbora irabaztearren.\n— Bat nator Nietzscherekin —ebatzi zuen Hermanek, ziur—: Botereak mugiarazten du mundua.\n— Nik zalantzak ditut —ausartu zen Robert—. Hasiera batean pentsatu dut ekonomia dela indar ilun hori... Badakizu, gainera, zenbat miresten dudan Marx.\n— Baina ez, Herman. Maitasunak bizi gaitu! Sakoneko indar hura maitasuna da. Edo nik hori sinetsi nahi dut behintzat. Horretan ados nago Freudekin.\nZuzendariaren bulegotik irten denean, ordea, Robertek ez daki zer pentsatu.\nMichel Thiery, Hermanen aita, gizon ezaguna zen Ganten. Ogibidez irakaslea izanagatik, naturalismoaren alorrean egindako lanek eman zioten benetan entzutea. Bera da Ganten botanikako azterketetan aitzindarietako bat, horrenbeste, ezen halako museo txiki bat ere moldatu zuen han-hemen egindako bidaietan hurreratutako landareekin. Urteetan bildu zuen botanika liburuen bilduma garrantzitsu baten jabe ere bazen. Horretaz gain, argitalpenak zituen bere izenean, basoetan egindako marrazkiez eta luzaroan egindako azterketen ondorioez osatuak. Irakasle gisa aurrerakoia eta ausarta zen Michel Thiery, munduan zehar pedagogia mailan egindako azken aurrerapenak ezagutu eta probatzea gustuko zuena. Bere ardurapean zeuden mutilekin mendi ibilerak antolatzen zituen eta, sarritan, eskolak basoan bertan eman ere bai. Museora eramaten zuen ikasle andana eta laborategian elkarrekin lan egiten zuten, basoan aurkitu berri zituzten landareak neurtu eta sailkatzen.\nHermanen eta Roberten jatorriek ez zuten batere zerikusirik, nahiz eta ideologiaz ezkertiarrak izan bi-biak. Hermanen familiak bazuen posizio bat hirian, manera burgesak zituzten, maite zuten kultura. Oinez egiteko moduan ere ezagun zuten hori, nola jartzen ziren mahaian bazkaltzeko, jantzietan, eguneroko bizitzako keinurik ñimiñoenetan. Maite zuen Robertek finezia hori, eta imitatzen ahalegintzen zen, ahal zuen neurrian. Roberten jatorria bestelakoa zen. Ferrerlaango auzoan ahal zutena egiten zuten. Etxean jaso ahal izan ez zuen kultura hori edozein tokitan bilatzen zuen mutilak.\nNahiz eta auzo txiro batekoa izan, edo horrexegatik beragatik, Hermanen gurasoek biziki laket zuten Robert eta maiz gonbidatzen zuten etxera. «Halako lagunik ez duzu sekula izango», esaten zioten behin baino gehiagotan Hermani.\nRobertek bazuen jendearekin ondo geratzeko dohaina, adinekoei era batera berba egiten zien, gaztetxoei beste batera. Bakoitzaren tokian jartzen bazekien gazteak. Eta hori ez da erraz aurkitzen nerabetasunean. Zer esanik ez, Thiery jaunari askotan kasu egiten zion landare honi edo beste hari buruz aritzen zitzaienean, Hermanek baino gehiago. Honek asperdura imintzioak egiten zituen. Normala zenez, aitari mila bider entzundako kontuak atzera ere aditu baino nahiago zuen Hermanek hortik zehar ibili, bere lagunarekin, lorategian edo kalean. «Aita, nahikoa da, utziozu bakean lagunari». Roberti besotik oratu eta berarekin batera eramaten ahalegintzen zen. Robertek begiramenez itxaroten zuen Thiery jaunak jardunarekin bukatu arte eta, hargatik, Herman zain izaten zuen atariko atean, lauzazko eskaileratxoan eserita.\nEta oraingoan ere laguna zain zeukan ikasgelan, artega, Feytmans jaunak esan ziona jakiteko irrikaz.\n— Agiraka egiteko deitu dizu?\n— Ez. Lana lortu dit Banku Nazionalean —esan dio Robertek, aparteko pozik azaldu gabe.\n— Ikaragarria da. Lan on bat izango duzu, poltsikorako dirua... —Robertek gauzak alde onetik ikus ditzan saiatu da Herman.\n— Eta gainera ez dut azterketa gehiago egin beharko. Nik nahi dudana bakarrik ikasiko dut: poesia, historia, literatura... Nahi ditudan liburuak irakurri eta irakurri ariko naiz, derrigorrezko materia aspergarri horiek betiko ahaztuta.\nNahiz eta azken esaldian bere burua engainatzen ahalegindu, Hermanek bazekien ikasketak uztea kolpe handia izan zela Robertentzat. Begietan nabari zitzaion negar egin zuela. Hermanek gerora idatzi zuenez, Robertek ez zion sekula inbidiarik agertu, unibertsitate ikasketak bukatu zituelako berak eta hark ez. «Notak elkarrekin ikusten genituen, eta zoriondu ere egiten ninduen bikainen bat ateratzen banuen», idatzi zuen.


Maider Ronquete: "Herriari abestu nahi nion, gogo handia nuen" : Oarsoaldeko Hitza\nMaider Ronquete: "Herriari abestu nahi nion, gogo handia nuen"\nMaider Ronquete sopranoak eta Franco Cavalleri piano jotzaileak kontzertua eskainiko dute larunbatean Madalenaren basilikan. Bikote musikal gisa egingo duten lehen emanaldia da larunbateko kontzertua.\nMaider Ronquete eta Franco Cavalleri erdian, Maria Madalenaren Lagunak Kultur Elkarteko Lourdes Uranga, Antxon Masa eta Gema Tuñonekin.\nMaider Ronquete sopranoak eta Franco Cavalleri piano jotzaileak kontzertua eskainiko dute larunbatean Madalenaren basilikan. Emanaldiaren atzean Maria Magdalenaren Lagunak Kultur Elkartea dago, eta kontzertuaren xehetasunak emateko agerraldia egin zuten atzo bi musikariek lagunduta. Errenteriarra da Ronquete eta oso gazte hasi zuen bidea musikan, Andra Mari Abesbatzaren harrobian, Oinarri abesbatzan, zehazki. Gaztea da Ronquete, baina bi hamarkada darama musika munduan. 2010 urteaz geroztik ahots musikaren teknika lantzen ari da Almudena Ortega irakaslearekin, eta errepertorioaren gainekoak eta estilistikoki Josu Okiñena trebatzen ari da. Bel kantoa duela hamar urte deskubritu zuen, baita maitemindu ere harekin, aitortu duenez, “izugarri gustatu zitzaidan, eroso sentitu nintzen abesten”. Errenterikoa Zaria Koru Eskolan ere ari da, Imanol Elizasuren zuzendaritzapean.\nKontzertuan ondoan izango duen Cavalleri Okiñena eta Ortegaren bidez ezagutu zuen Ronquetek duela urtebete. Uruguaitarra da Cavalleri eta sei urterekin hasi zen musika munduan: “Bidaia izan da, abentura ugariz betea musikarekin egin dudana eta egiten ari naizena”. Jaioterrian bertan hasi zituen musika klasikoan zentratutako ikasketak, eta bertan bi urtez arituta, Donostiara etortzea erabaki zuen ikasketa horietan sakontzera, “lizentziatura bertan egin dut, eta Musikenen espezializatu nintzen Marta Zabaleta eta Josu Okiñenarekin”.\nOrain arte emanaldiak egin dituzte, baina ez biek bakarrik, musikari taldeak lagunduta baizik. Larunbatekoa beraz, lehen aldia izango da bikote musikal gisa arituko direna, eta errepertorio berezia osatu dute horretarako, eta larunbateko kontzertuan egingo dute lehenengo erakustaldia. urduri daudela aitortu dute biek, baina pianistak argi du beharrezkoa dela eta seinale ona gainera, urduritasun hori sentitzea, “urduritasunak, bakoitzak egiten duenarekin duen konpromiso maila erakusten du”. Larunbateko emaitza ezin dela aurreikusi ere esan du Cavallerik, “esan dezakeguna da kontzertu horren atzean, lan handia, ordu asko, egun askotako esfortzua dagoela da”.\nEntzuleek gozatzea nahi dutela esan du Ronquetek, “hori da kontzertuaren helburua, jendeak ongi pasatzea, gozatzea gu entzuten gaituen bitartean”. Horri begira, kontzertua bi zatitan banatu dute: “Klasikoagoa izango da lehenengo zatia eta Bellini, Verdi edota Vivesen doinuekin osatu dugu. Bigarren zatia, berriz, herritarragoa izango da eta bolero eta bluesa aukeratu ditugu, besteak beste”. Formazio klasikoa dute biek, baina hortik beste generoetara gerturatzea dagoela erakutsiko dute larunbateko kontzertuan, baita bikain moldatzen direla batean zein bestean bestelako atmosfera bat sortuz entzulearentzat.\nBientzat erronka izango da kontzertua, lehen aldiz arituko direlako bikote musikal gisa, “estreinaldia izango da guretzako”, baina Ronquete erronka horrek hurbilagotik ukitzen du, bere herrian izango delako debut hori, “Nire herriari abestu nahi nion, gogo handia nuen eta oso berezia izango da niretzat”. Oso lan pertsonala dela errepertorioa aitortu du sopranoak: “Negar handia egin dut, baita barre ere, izugarri inplikatu naizelako”.\nBikote musikal gisa abiatu duten abenturari ez diotela mugarik jarri aitortu du Cavallerik, “egunean egunean sortzen eta elikatzen doa, ez dugu egin beharrik edo helmugarik finkatu”; hori bai, biok luze irautea nahiko luketela aitortu dute. Konplizitatea aipatu du Ronquetek, “oso handia da gure artean, eta horrek berebiziko garrantzia du, begirada batekin elkar ulertzeko gai garelako eta oholtza gainean hori oso garrantzitsua da”.\nMadalenaren basilikan izango da emanaldia larunbatean, 20:00etan, doan, eta antolatzaileen izenean herritar guztiak animatu ditu hura entzutera joatera Lourdes Urangak, “luxua da guretzat Maider Ronquete eta Franco Cavalleri gure artean izatea eta kontzertua eskaintzea, eta ez dugu zalantzarik emanaldi zoragarria eskaini eta publikoak gozatuko duela”.\nErrenteria-Oreretan emango duten kontzertu bera, Donostian emango dute hilaren 28an, Kantabriko klubean.